**N á v r h**

**Zákon**

**z ... 2022,**

**ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

Čl. I

Zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení zákona č. 39/2015 Z. z., zákona č. 239/2015 Z. z., zákona č. 437/2015 Z. z., zákona č. 291/2016 Z. z., zákona č. 279/2017 Z. z., zákona č. 177/2018 Z. z., zákona č. 373/2018 Z. z., zákona č. 281/2019 Z. z., zákona č. 390/2019 Z. z., zákona č. 343/2020 Z. z., zákona č. 209/2021 Z. z., zákona č. 310/2021 Z. z. a zákona č. 454/2021 Z. z. sa mení a dopĺňa takto:

1. § 2 sa dopĺňa písmenom as), ktoré znie:

„as) centrálnou protistranou centrálna protistrana podľa osobitného predpisu.19m)“.

Poznámka pod čiarou k odkazu 19m znie:

„19m) Čl. 2 bod 1 nariadenia (EÚ) č. 648/2012 v platnom znení.“.

1. V § 3 ods. 1 prvej vete sa na konci pripájajú tieto slová: „a centrálnych protistrán“.
2. V § 3 ods. 2 sa za slovo „inštitúciami“ vkladajú slová „a centrálnymi protistranami“.
3. V § 5 sa odsek 1 dopĺňa písmenom l), ktoré znie:

„l) koná a rozhoduje v rezolučnom konaní podľa osobitného predpisu25a) a vykonáva ďalšiu pôsobnosť a úlohy podľa osobitného predpisu.25a)“.

Poznámka pod čiarou k odkazu 25a znie:

„25a) Nariadenie Európskeho parlamentu a Rady (EÚ) 2021/23 zo 16. decembra 2020 o rámci na ozdravenie a riešenie krízových situácií centrálnych protistrán a o zmene nariadení (EÚ) č. 1095/2010, (EÚ) č. 648/2012, (EÚ) č. 600/2014, (EÚ) č. 806/2014 a (EÚ) 2015/2365 a smerníc 2002/47/ES, 2004/25/ES, 2007/36/ES, 2014/59/EÚ a (EÚ) 2017/1132 (Ú. v. EÚ L 22, 22.1.2021).“.

1. § 5 sa dopĺňa odsekom 8, ktorý znie:

„(8) Ustanovenia odsekov 2 až 7 a § 6 a 7 sa primerane použijú pri riešení krízových situácií centrálnych protistrán.“.

1. V § 6b ods. 2 sa za písmeno f) vkladá nové písmeno g), ktoré znie:

„g) zákaze rozdeľovania výnosov nad maximálnu rozdeliteľnú sumu súvisiacu s minimálnou požiadavkou podľa § 17a,“.

Doterajšie písmená g) a h) sa označujú ako písmená h) a i).

1. V § 6e ods. 7 sa slovo „alebo“ nahrádza čiarkou a na konci sa pripájajú tieto slová: „alebo o zákaze rozdeľovania výnosov nad maximálnu rozdeliteľnú sumu súvisiacu s minimálnou požiadavkou podľa § 17a“.
2. V § 12 ods. 17 sa za slová „zhromaždenie vybranej inštitúcie“ vkladajú slová „a valné zhromaždenie centrálnej protistrany“.
3. V § 14 ods. 5 sa na konci pripájajú tieto vety: „Rada s odbornou starostlivosťou posúdi, či je vhodné odloženie plnenia záväzku uplatniť na chránené vklady.44a) Ak sa odklad plnenia záväzku vykoná vo vzťahu k chráneným vkladom,44a) rada postupuje podľa § 8a.“.
4. V § 17b ods. 1 sa slovo „Osoba“ nahrádza slovami „Vybraná inštitúcia a osoba“.
5. V § 25 odsek 7 znie:

„(7) Rada môže uložiť vybranej inštitúcii náhradné opatrenie podľa odseku 6 písm. b) na účely zníženia expozície voči záväzkom použiteľným pri kapitalizácii vydaných osobou podľa § 1 ods. 3 okrem záväzkov medzi osobami podľa § 1 ods. 3, ktoré sú súčasťou skupiny; tým nie sú dotknuté pravidlá veľkej majetkovej angažovanosti ustanovené osobitnými predpismi, 66ba).“.

Poznámka pod čiarou k odkazu 66ba znie:

„66ba) Zákon č. 483/2001 Z. z. v znení neskorších predpisov.

Zákon č. 566/2001 Z. z. v znení neskorších predpisov.

Nariadenie (EÚ) č. 575/2013 v platnom znení.“.

1. V § 27 ods. 8 sa na konci pripája táto veta: „Rada svoje rozhodnutie oznámi všetkým členom príslušného kolégia pre riešenie krízových situácií.“.
2. V § 28 ods. 6 prvá veta znie: „Pri posudzovaní riešiteľnosti krízovej situácie skupiny rada zohľadňuje najmä tieto skutočnosti týkajúce sa každej osoby v skupine vrátane vybranej inštitúcie:“.
3. V § 29 ods. 13 sa na konci pripája táto veta: „Rozhodnutie obsahuje názory a výhrady ostatných rezolučných orgánov.“.
4. V § 29 ods. 14 sa nad slovom „predpisu“ odkaz „61e)“ nahrádza odkazom „68a)“ a na konci sa pripája táto veta: „Rozhodnutie obsahuje názory a výhrady ostatných rezolučných orgánov.“.
5. V § 29 ods. 15 sa nad slovom „predpisu“ odkaz „61e)“ nahrádza odkazom „68a)“.
6. V § 34 ods. 1 písm. c) sa za slovo „zohľadnení“ vkladajú slová „časového hľadiska a“.
7. V § 40 ods. 9 úvodnej vete sa za slovo „konania“ vkladajú slová „podľa tohto zákona alebo osobitného predpisu25a)“ a odsek 9 sa dopĺňa písmenami l) až t), ktoré znejú:

„l) odmeňovaní členov orgánov verejnej akciovej spoločnosti,81d)

m) významných obchodných transakciách verejnej akciovej spoločnosti,81e)

n) účasti a hlasovaní na valnom zhromaždení verejnej akciovej spoločnosti,81f)

o) zásadách zapájania správcov aktív do výkonu práv akcionárov,81g)

p) identifikácii a informovaní akcionárov,81h)

q) poradcovi pre hlasovanie,81i)

r) splynutí a zlúčení spoločnosti,81j)

s) cezhraničnom zlúčení alebo cezhraničnom splynutí spoločností na území štátov Európskeho hospodárskeho priestoru,81k)

t) účasti zamestnancov na riadení pri cezhraničnom zlúčení alebo cezhraničnom splynutí spoločností.81l)“.

Poznámky pod čiarou k odkazom 81d až 81l znejú:

„81d) § 201a až 201e Obchodného zákonníka.

81e) § 220ga až 220gd Obchodného zákonníka.

81f) § 190a až 190f Obchodného zákonníka.

81g) § 78 a 78a zákona č. 566/2001 Z. z. v znení neskorších predpisov.

81h) § 107o zákona č. 566/2001 Z. z. v znení neskorších predpisov.

81i) § 159a zákona č. 566/2001 Z. z. v znení neskorších predpisov.

81j) § 69, § 69a, § 218a až 218l Obchodného zákonníka.

81k) § 69aa Obchodného zákonníka.

81l) § 218la až 218lk Obchodného zákonníka.“.

1. V § 58 ods. 1 písm. a) sa nad slovom „predpisov“ odkaz „94)“ nahrádza odkazom „66ba)“

Poznámka pod čiarou k odkazu 94 sa vypúšťa.

1. V § 98 ods. 3 sa za slová „rady vybranej inštitúcie“ vkladajú slová „dozornej rady centrálnej protistrany, zúčtovaciemu členovi,“.
2. V § 98 sa za odsek 9 vkladá nový odsek 10, ktorý znie:

„(10) Ak rada zistí nedostatky v činnosti centrálnych protistrán pri riešení krízových situácií spočívajúcich v porušení ustanovení osobitného predpisu,25a) môže rada uložiť sankcie v rozsahu a za podmienok podľa osobitného predpisu.109aa)“.

Doterajší odsek 10 sa označuje ako odsek 11.

Poznámka pod čiarou k odkazu 109aa znie:

„109aa) Čl. 82 ods. 2 a čl. 85 nariadenia (EÚ) 2021/23.“.

Čl. II

Zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení zákona č. 291/2002 Z. z., zákona č. 510/2002 Z. z., zákona č. 162/2003 Z. z., zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 7/2005 Z. z., zákona č. 266/2005 Z. z., zákona č. 336/2005 Z. z., zákona č. 213/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 70/2008 Z. z., zákona č. 297/2008 Z. z., zákona č. 552/2008 Z. z., zákona č. 160/2009 Z. z., zákona č. 186/2009 Z. z., zákona č. 276/2009 Z. z. , zákona č. 487/2009 Z. z., zákona č. 492/2009 Z. z., zákona č. 129/2010 Z. z., zákona č. 505/2010 Z. z., zákona č. 46/2011 Z. z., zákona č. 130/2011 Z. z., zákona č. 394/2011 Z. z., zákona č. 520/2011 Z. z., zákona č. 440/2012 Z. z., zákona č. 132/2013 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 39/2015 Z. z., zákona č. 117/2015 Z. z., zákona č. 253/2015 Z. z., zákona č. 323/2015 Z. z., zákona č. 359/2015 Z. z., zákona č. 361/2015 Z. z., zákona č. 375/2015 Z. z., zákona č. 388/2015 Z. z., zákona č. 389/2015 Z. z., zákona č. 437/2015 Z. z., zákona č. 91/2016 Z. z., zákona č. 125/2016 Z. z., zákona č. 289/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 156/2019 Z. z., zákona č. 211/2019 Z. z., zákona č. 312/2020 Z. z., zákona č. 340/2020 Z. z., zákona č. 423/2020 Z. z., zákona č. 209/2021 Z. z., zákona č. 310/2021 Z. z., zákona č. 454/2021 Z. z. a zákona č. .../ 2022 Z. z. sa mení a dopĺňa takto:

1. § 7 sa dopĺňa odsekom 31, ktorý znie:

„(31) Faktormi udržateľnosti sú faktory udržateľnosti podľa osobitného predpisu.18j)“.

Poznámka pod čiarou k odkazu 18j znie:

„18j) Čl. 2 bod 24 nariadenia Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019) v platnom znení.“.

1. V § 28 sa odsek 3 dopĺňa písmenom l), ktoré znie:

„l) Rada pre riešenie krízových situácií (ďalej len „rezolučná rada“) podľa osobitných predpisov.42a)“.

Poznámka pod čiarou k odkazu 42a znie:

„42a) Zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov.

Nariadenie Európskeho parlamentu a Rady (EÚ) 2021/23 zo 16. decembra 2020 o rámci na ozdravenie a riešenie krízových situácií centrálnych protistrán a o zmene nariadení (EÚ) č. 1095/2010, (EÚ) č. 648/2012, (EÚ) č. 600/2014, (EÚ) č. 806/2014 a (EÚ) 2015/2365 a smerníc 2002/47/ES, 2004/25/ES, 2007/36/ES, 2014/59/EÚ a (EÚ) 2017/1132 (Ú. v. EÚ L 22, 22.1.2021).“.

1. V § 53f sa za číslo „5“ vkladajú slová „a osobitného predpisu47g)“ a slová „osobitného zákona.47i)“ sa nahrádzajú slovami „osobitných predpisov.42a)“.
2. V § 71dg ods. 4 sa slová „Rade pre riešenie krízových situácií (ďalej len „rezolučná rada“)“ nahrádzajú slovami „rezolučnej rade“.
3. V § 71m ods. 12 prvej vete sa slová „pre ktorého potreby, charakteristiky a ciele je finančný nástroj vhodný“ nahrádzajú slovami „s ktorého potrebami, charakteristickými znakmi a cieľmi vrátane akýchkoľvek cieľov súvisiacich s udržateľnosťou je tento finančný nástroj zlučiteľný“ a v druhej vete sa slová „pre ktorých potreby, charakteristiky a ciele finančný nástroj nie je vhodný“ nahrádzajú slovami „s ktorých potrebami, charakteristickými znakmi a cieľmi tento finančný nástroj nie je zlučiteľný; to neplatí, ak sa v rámci finančných nástrojov zohľadňujú faktory udržateľnosti“.
4. V § 71m ods. 15 písm. a) sa na konci slovo „a“ nahrádza čiarkou a vkladá sa nové písmeno b), ktoré znie:

„b) či faktory udržateľnosti finančného nástroja, ak sú relevantné, zodpovedajú cieľovému trhu,“.

Doterajšie písmeno b) sa označuje ako písmeno c).

1. V § 71m ods. 17 sa za slová „spĺňa potreby, charakteristiky a ciele cieľového trhu“ vkladajú slová „vrátane akýchkoľvek cieľov súvisiacich s udržateľnosťou“ a slová „pre ktorých potreby, charakteristiky a ciele tento finančný nástroj nie je vhodný“ sa nahrádzajú slovami „s ktorých potrebami, charakteristickými znakmi a cieľmi tento finančný nástroj nie je zlučiteľný“.
2. V § 71m ods. 20 sa na konci pripája táto veta: „Faktory udržateľnosti finančného nástroja musia byť prezentované transparentným spôsobom a poskytovať distribútorom príslušné informácie na náležité zohľadnenie akýchkoľvek cieľov klienta alebo potenciálneho klienta súvisiacich s udržateľnosťou.“.
3. V § 71n ods. 4 sa za slovo „trhu“ vkladajú slová „vrátane akýchkoľvek cieľov tohto trhu súvisiacich s udržateľnosťou“.
4. V § 71n ods. 5 prvej vete sa za slovo „trh“ vkladajú slová „vrátane akýchkoľvek cieľov tohto trhu súvisiacich s udržateľnosťou“, a tretia veta znie: „V rámci tohto procesu je obchodník s cennými papiermi povinný identifikovať každú skupinu klientov, s ktorých potrebami, charakteristickými znakmi a cieľmi príslušný finančný nástroj alebo služba nie sú zlučiteľné; to neplatí, ak sa v rámci finančných nástrojov zohľadňujú faktory udržateľnosti.“.
5. V § 71n ods. 9 druhá veta znie: „Zhodnotí aspoň, či finančný nástroj alebo služba je aj naďalej v súlade s potrebami, charakteristikami a cieľmi identifikovaného cieľového trhu vrátane akýchkoľvek cieľov týkajúcich sa udržateľnosti a či predpokladaná distribučná stratégia je naďalej vhodná.” a v tretej vete sa slová „vytvárania finančného nástroja“ nahrádzajú slovami „správy produktov“.
6. V § 77 ods. 1 sa vypúšťajú slová „ministerstvu a“ a za prvú vetu sa vkladá nová druhá veta, ktorá znie: „Na vyžiadanie ministerstva a v lehote ním určenej sú obchodník s cennými papiermi a zahraničný obchodník s cennými papiermi povinní predložiť ministerstvu polročnú správu.“.
7. § 78a sa dopĺňa odsekom 4, ktorý znie:

„(4) Ustanovenia tohto paragrafu a § 78 sa nepoužijú, ak sa uplatnia nástroje riešenia krízových situácií, právomoci riešiť krízové situácie a mechanizmy riešenia krízových situácií podľa osobitných predpisov.42a)“.

1. V § 79 odsek 4 znie:

„(4) Obchodník s cennými papiermi je povinný predložiť Národnej banke Slovenska do 31. marca kalendárneho roka zoznam svojich akcionárov. Na vyžiadanie ministerstva a v lehote ním určenej je obchodník s cennými papiermi povinný predložiť ministerstvu zoznam podľa prvej vety.“.

1. § 107o sa dopĺňa odsekom 20, ktorý znie:

„(20) Ak sa uplatnia nástroje riešenia krízových situácií, právomoci riešiť krízové situácie a mechanizmy riešenia krízových situácií podľa osobitných predpisov,42a) odseky 1 až 19 sa nepoužijú.“.

1. V § 118l ods. 3 sa slová „osobitného zákona.47i)“ nahrádzajú slovami „osobitných predpisov.42a)“.
2. V poznámke pod čiarou k odkazu 110ja sa na konci bodka nahrádza čiarkou a pripája sa táto citácia: „nariadenie (EÚ) 2021/23.“.
3. V poznámke pod čiarou k odkazu 110m sa na konci bodka nahrádza čiarkou a pripája sa táto citácia: „čl. 82 ods. 1 nariadenia (EÚ) 2021/23.“.
4. V poznámke pod čiarou k odkazu 110n sa na konci bodka nahrádza čiarkou a pripája sa táto citácia: „čl. 82 ods. 2 nariadenia (EÚ) 2021/23.“.
5. § 159a sa dopĺňa odsekom 9, ktorý znie:

„(9) Ak sa uplatnia nástroje riešenia krízových situácií, právomoci riešiť krízové situácie a mechanizmy riešenia krízových situácií podľa osobitných predpisov,42a) odseky 1 až 7 sa nepoužijú.“.

1. Za § 174d sa vkladá § 174e, ktorý vrátane nadpisu znie:

„§ 174e

Zrušovacie ustanovenie účinné od 1. augusta 2022

Zrušuje sa opatrenie Národnej banky Slovenska zo 7. októbra 2014 č. 20/2014 o uverejňovaní informácií obchodníkmi s cennými papiermi a pobočkami zahraničných obchodníkov s cennými papiermi (oznámenie č. 289/2014 Z. z.).“.

1. Príloha sa dopĺňa dvadsiatym deviatym bodom, ktorý znie:

„29. Delegovaná smernica Komisie (EÚ) 2021/1269 z 21. apríla 2021, ktorou sa mení delegovaná smernica (EÚ) 2017/593, pokiaľ ide o začlenenie faktorov udržateľnosti do povinností v oblasti riadenia produktov (Ú. v. EÚ L 277, 2.8. 2021).“.

Čl. III

Zákon č. 429/2002 Z. z. o burze cenných papierov v znení zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 336/2005 Z. z., zákona č. 209/2007 Z. z., zákona č. 8/2008 Z. z., zákona č. 297/2008 Z. z., zákona č. 552/2008 Z. z., zákona č. 487/2009 Z. z., zákona č. 520/2011 Z. z., zákona č. 547/2011 Z. z., zákona č. 352/2013 Z. z., zákona č. 206/2014 Z. z., zákona č. 388/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 340/2020 Z. z., zákona č. 209/2021 Z. z. a zákona č. 310/2021 Z. z. sa mení a dopĺňa takto:

1. V § 2 ods. 5 prvej vete sa vypúšťajú slová „súvisia s predmetom činnosti podľa odsekov 1 a 2, ktoré“ a slová „týchto činností“ sa nahrádzajú slovami „činností podľa odsekov 1 a 2“.
2. V § 12 odsek 3 znie:

„(3) Generálny riaditeľ je oprávnený pozastaviť burzový obchod, ak sú ohrozené záujmy účastníkov finančného trhu, alebo v súlade s § 38 pozastaviť obchodovanie s finančným nástrojom na burze; pri pozastavení burzového obchodu možno platne odvolať pokyny na registráciu prevodu zaknihovaných cenných papierov podľa osobitného zákona[18)](#2181365) len do okamihu ich prijatia centrálnym depozitárom cenných papierov. Pozastaviť burzový obchod možno najdlhšie na 30 dní. Pozastaviť obchodovanie s finančným nástrojom možno na obdobie nevyhnutné na odstránenie príčin, ktoré viedli k pozastaveniu obchodovania, pričom obchodovanie s finančným nástrojom môže byť opakovane pozastavené. Pozastaviť obchodovanie s finančným nástrojom z dôvodu nesplnenia informačnej povinnosti emitenta možno najdlhšie na tri mesiace, pričom pozastavenie obchodovania s finančným nástrojom sa skončí najneskôr uplynutím posledného dňa určenej lehoty bez možnosti opakovaného pozastavenia obchodovania s finančným nástrojom. O pozastavení burzového obchodu alebo obchodovania s finančným nástrojom je generálny riaditeľ povinný bez zbytočného odkladu informovať predsedu predstavenstva a Národnú banku Slovenska. Rozhodnutie generálneho riaditeľa o pozastavení burzového obchodu alebo obchodovania s finančným nástrojom musí byť prerokované na najbližšom zasadnutí predstavenstva. Ak predstavenstvo rozhodnutie generálneho riaditeľa o pozastavení burzového obchodu alebo obchodovania s finančným nástrojom nepotvrdí, toto opatrenie stráca platnosť.“.

1. V § 15 odsek 4 znie:

„(4) Burza je povinná predložiť Národnej banke Slovenska do 31. marca kalendárneho roka aktuálny zoznam svojich akcionárov a členov burzy. Na vyžiadanie Ministerstva financií Slovenskej republiky (ďalej len „ministerstvo“) a v lehote ním určenej je burza povinná predložiť ministerstvu zoznam podľa prvej vety.“.

1. § 16 sa vypúšťa.
2. V § 25 ods. 4 sa slová „29 ods. 4“ nahrádzajú slovami „29 ods. 3 a 4“.
3. V § 26 odseky 8 a 9 znejú:

„(8) Na regulovaný voľný trh je burza oprávnená prijať prevoditeľné cenné papiere, ktoré boli prijaté na obchodovanie na inom regulovanom trhu, aj bez súhlasu emitenta, ak sú splnené požiadavky ustanovené osobitným predpisom,46a) pričom burza je povinná upovedomiť emitenta o tejto skutočnosti.

(9) Z prijatia cenného papiera na obchodovanie na regulovanom voľnom trhu bez súhlasu emitenta nevyplýva emitentovi povinnosť poskytovať burze regulované informácie.“.

Poznámka pod čiarou k odkazu 46a znie:

„46a) Čl. 1 bod 5 písm. j) nariadenia (EÚ) 2017/1129 v platnom znení.“.

1. V § 26 sa vypúšťa odsek 10.

Doterajší odsek 11 sa označuje ako odsek 10.

1. V § 27 sa na konci bodka nahrádza čiarkou a pripájajú sa tieto slová: „ak osobitný predpis41) neustanovuje inak.“.
2. V § 29 ods. 1 písmeno c) znie:

„c) je prevoditeľný cenný papier voľne obchodovateľný,47)“.

Poznámka pod čiarou k odkazu 47 znie:

„47) Čl. 1 delegovaného nariadenia (EÚ) 2017/568.“.

1. V § 29 ods. 1 písm. d) sa slová „trh kótovaných cenných papierov“ nahrádzajú slovami „regulovaný trh“.
2. V § 29 ods. 1 písm. i) sa za slová „verejnej ponuky“ vkladá čiarka a slová „ak verejná ponuka predchádza prijímaniu cenného papiera na regulovaný trh burzy,“.
3. V § 29 ods. 1 sa za písmeno j) vkladá nové písmeno k), ktoré znie:

„k) sú splnené podmienky na obchodovanie s cenným papierom spravodlivým, riadnym a efektívnym spôsobom podľa osobitného predpisu,48a)“.

Doterajšie písmeno k) sa označuje ako písmeno l).

Poznámka pod čiarou k odkazu 48a znie:

„48a) Delegované nariadenie (EÚ) 2017/568.“.

1. V § 29 odsek 3 znie:

„(3) Cenné papiere prijímané na regulovaný trh burzy cenných papierov, ktoré nie sú ešte úplne splatené, sa považujú za voľne obchodovateľné, ak boli prijaté opatrenia s cieľom zabezpečiť, aby obchodovateľnosť takýchto cenných papierov nebola obmedzená a aby bolo obchodovanie otvorené a korektné s tým, že sa verejnosti poskytnú všetky príslušné informácie. Pri prijatí akcií na regulovaný trh, ktoré sa môžu získať iba na základe súhlasu príslušného orgánu, môže burza upustiť od požiadavky podľa odseku 1 písm. c) iba vtedy, ak by uplatňovanie klauzuly o schválení nenarúšalo trh.“.

Poznámka pod čiarou k odkazu 51 sa vypúšťa.

14. § 30 sa dopĺňa odsekmi 8 a 9, ktoré znejú:

„(8) Akcie prijímané na trh kótovaných cenných papierov, ktoré nie sú ešte úplne splatené, sa považujú za voľne obchodovateľné, ak boli prijaté opatrenia s cieľom zabezpečiť, aby obchodovateľnosť takýchto akcií nebola obmedzená a aby bolo obchodovanie otvorené a korektné s tým, že sa verejnosti poskytnú všetky príslušné informácie.

(9) Pri prijatí akcií na trh kótovaných cenných papierov, ktoré sa môžu získať iba na základe súhlasu, môže burza upustiť od požiadavky podľa § 29 ods. 1 písm. c) iba vtedy, ak by uplatňovanie klauzuly o schválení nenarúšalo trh.“.

15. § 31 sa dopĺňa odsekom 4, ktorý znie:

„(4) Dlhopisy prijímané na trh kótovaných cenných papierov, ktoré nie sú ešte úplne splatené, sa považujú za voľne obchodovateľné, ak boli prijaté opatrenia s cieľom zabezpečiť, aby obchodovateľnosť takýchto dlhopisov nebola obmedzená a aby bolo obchodovanie otvorené a korektné s tým, že sa verejnosti poskytnú všetky príslušné informácie.“.

16. V § 38 ods. 3 prvá veta znie: „Burza môže pozastaviť obchodovanie s finančným nástrojom podľa § 12 ods. 3 a tohto paragrafu.“.

17. Za § 38a sa vkladá § 38b, ktorý vrátane nadpisu znie:

„§ 38b

Pozastavenie obchodovania s finančnými nástrojmi na vyžiadanie Rady pre riešenie krízových situácií

(1) Burza je povinná bezodkladne pozastaviť obchodovanie s finančnými nástrojmi v obchodnom systéme burzy na regulovanom trhu, mnohostrannom obchodnom systéme alebo organizovanom obchodnom systéme na vyžiadanie Rady pre riešenie krízových situácií (ďalej len „rezolučná rada“) podľa osobitného predpisu.56b) Na pozastavenie obchodovania podľa prvej vety sa nevzťahuje povinnosť príslušných orgánov burzy podľa § 10 ods. 1 písm. e) a § 12 ods. 3 rozhodnúť o pozastavení obchodovania s finančnými nástrojmi.

(2) Na pozastavenie obchodovania s finančnými nástrojmi podľa odseku 1 sa nevzťahuje § 65 ods. 1 a 2.

(3) Burza bezodkladne oznámi pozastavenie obchodovania rezolučnej rade, Národnej banke Slovenska a zverejní ho v tlači s celoštátnou pôsobnosťou.“.

Poznámka pod čiarou k odkazu 56b znie:

„56b) Zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov.“.

18. V § 50 ods. 1 a 2 sa číslo „49“ nahrádza slovami „38 a § 41 až 49“.

19. V § 68 ods. 6 sa nad slovom „trhu“ vypúšťa odkaz 56.

Poznámka pod čiarou k odkazu 56 sa vypúšťa.

Čl. IV

Zákon č. 203/2011 Z. z. o kolektívnom investovaní v znení zákona č. 547/2011 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z., zákona č. 323/2015 Z. z., zákona č. 359/2015 Z. z., zákona č. 361/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 237/2017 Z. z., zákona č. 279/2017 Z. z., zákona č. 177/2018 Z. z., zákona č. 373/2018 Z. z., zákona č. 156/2019 Z. z., zákona č. 210/2021 Z. z., zákona č. 310/2021 Z. z., zákona č. 368/2021 Z. z. a zákona č. 454/2021 Z. z. sa mení a dopĺňa takto:

1. V § 3 písm. ap) sa na konci bodka nahrádza čiarkou a pripájajú sa tieto slová: „ak § 31d neustanovuje inak.“:
2. § 3 sa dopĺňa písmenami aq) a ar), ktoré znejú:

„aq) rizikom ohrozujúcim udržateľnosť riziko ohrozujúce udržateľnosť podľa osobitného predpisu,3bc)

ar) faktormi udržateľnosti faktory udržateľnosti podľa osobitného predpisu.3bd)“.

Poznámky pod čiarou k odkazom 3bc a 3bd znejú:

„3bc) Čl. 2 bod 22 nariadenia Európskeho parlamentu a Rady (EÚ) 2019/2088 z 27. novembra 2019 o zverejňovaní informácií o udržateľnosti v sektore finančných služieb (Ú. v. EÚ L 317, 9.12.2019) v platnom znení.

3bd) Čl. 2 bod 24 nariadenia (EÚ) 2019/2088 v platnom znení.“.

1. V § 4 ods. 4 sa za slovom „investorov“ bodkočiarka nahrádza čiarkou a vkladajú sa slová „ak § 31d neustanovuje inak.“ a slovo „správcovská“ sa nahrádza slovom „Správcovská“.
2. V § 10a ods. 5 písm. e) sa slová „doklady preukazujúce“ nahrádzajú slovami „vyhlásenie správcovskej spoločnosti a depozitára“.
3. V § 13 ods. 3 sa vypúšťa druhá veta.
4. V § 17 ods. 2 sa vypúšťa prvá veta.
5. V § 17 sa vypúšťa odsek 3.
6. V § 31b ods. 13 sa za slovo „register“ vkladá slovo „správcov“.
7. Za § 31c za vkladá § 31d, ktorý vrátane nadpisu znie:

„§ 31d

Osobitné ustanovenia k distribúcii alternatívnych investičných fondov podľa § 4 ods. 2 písm. b) kvalifikovaným investorom

(1) Cenné papiere alebo majetkové účasti alternatívneho investičného fondu podľa § 4 ods. 2 písm. b) spravovaného právnickou osobou, na ktorú sa vzťahuje výnimka podľa § 31a ods. 1 alebo spravovaného správcovskou spoločnosťou s povolením podľa § 28a, cenné papiere samosprávneho alternatívneho investičného fondu podľa § 4 ods. 2 písm. b), na ktorý sa vzťahuje výnimka podľa § 31a ods. 1 a cenné papiere samosprávneho alternatívneho investičného fondu podľa § 4 ods. 2 písm. b) s povolením podľa § 28a možno distribuovať kvalifikovanému investorovi, ktorého výška investície do takéhoto fondu je aspoň 100 000 eur, ak sú splnené tieto podmienky:

* 1. počet kvalifikovaných investorov investujúcich do jedného alternatívneho investičného fondu podľa § 4 ods. 2 písm. b) nepresahuje 50 osôb,
  2. podiel kvalifikovaných investorov na čistej hodnote majetku alternatívneho investičného fondu podľa § 4 ods. 2 písm. b) nie je vyšší ako 20 %,
  3. podiel kvalifikovaných investorov na celkovej hodnote spravovaných alternatívnych investičných fondov právnickej osoby vykonávajúcej správu alternatívnych investičných fondov, na ktorú sa vzťahuje výnimka podľa § 31a ods. 1, nie je vyšší ako 20%; toto obmedzenie sa vzťahuje na spravované aktíva, ktoré riadi právnická osoba vykonávajúca správu alternatívnych investičných fondov, na ktorú sa vzťahuje výnimka podľa § 31a ods. 1 priamo alebo nepriamo prostredníctvom spoločnosti, s ktorou je prepojená personálne alebo vzťahom kontroly, významným priamym podielom alebo nepriamym podielom.

(2) Distribuovať cenné papiere alebo majetkové účasti alternatívnych investičných fondov podľa odseku 1 kvalifikovaným investorom je oprávnená len finančná inštitúcia, ktorá má platné povolenie na poskytovanie investičnej služby investičné poradenstvo alebo platné povolenie na poskytovanie investičnej služby riadenie portfólia, spolu s vykonaním testu vhodnosti investície do cenných papierov alebo majetkových účastí podľa odseku 1 pre kvalifikovaného investora.22e)

(3) Pri distribúcii spravovaných alternatívnych investičných fondov podľa § 4 ods. 2 písm. b) kvalifikovaným investorom je právnická osoba vykonávajúca správu alternatívnych investičných fondov, na ktorú sa vzťahuje výnimka podľa § 31a ods. 1, povinná na trvanlivom médiu poskytnúť kvalifikovaným investorom informácie podľa § 151 ods. 2, a informácie podľa § 159a ods. 1 písm. a), b), d), i) a l).“.

Poznámka pod čiarou k odkazu 22e znie:

„22e) § 73f zákona č. [566/2001 Z. z.](https://www.slov-lex.sk/pravne-predpisy/SK/ZZ/2001/566/) v znení neskorších predpisov.“.

1. § 32 sa dopĺňa odsekom 7, ktorý znie:

„(7) Správcovská spoločnosť je povinná pri plnení požiadaviek ustanovených v odseku 1 zohľadňovať riziká ohrozujúce udržateľnosť.“.

1. V § 33 ods. 19 sa slová „a § 38 až 42“ nahrádzajú čiarkou a slovami „38, 39 a 42“.
2. V § 34 sa odsek 2 dopĺňa písmenom g), ktoré znie:

„g) niesol zodpovednosť za začlenenie rizík ohrozujúcich udržateľnosť do činností uvedených v písmenách a) až f).“.

1. § 43 sa dopĺňa odsekom 5, ktorý znie:

„(5) Správcovská spoločnosť je povinná pri identifikovaní druhov konfliktov záujmov, ktorých existencia môže poškodiť záujmy fondu, zohľadňovať tie druhy konfliktov záujmov, ktoré môžu vzniknúť v dôsledku začlenenia rizík ohrozujúcich udržateľnosť do jej postupov, systémov a vnútorných kontrol.“.

1. § 48 sa dopĺňa odsekmi 13 a 14, ktoré znejú:

„(13) Správcovská spoločnosť je povinná pri plnení požiadaviek ustanovených v odseku 2 písm. b) a odseku 4 zohľadňovať riziká ohrozujúce udržateľnosť.

(14) Ak správcovská spoločnosť zohľadňuje hlavné nepriaznivé vplyvy investičných rozhodnutí na faktory udržateľnosti uvedené v osobitnom predpise34ab) alebo vyžadované podľa osobitného predpisu,34ac) takáto správcovská spoločnosť zohľadňuje hlavné nepriaznivé vplyvy pri plnení požiadaviek ustanovených v odseku 2 písm. b) a odseku 4.“.

Poznámky pod čiarou k odkazom 34ab a 34ac znejú:

„34ab) Čl. 4 ods. 1 písm. a) nariadenia (EÚ) 2019/2088 v platnom znení.

34ac) Čl. 4 ods. 3 a 4 nariadenia (EÚ) 2019/2088 v platnom znení.“.

1. V § 57 ods. 1 sa na konci pripája táto veta: „Riadenie investícií a riadenie rizík v špeciálnych fondoch je možné zveriť len osobám podľa osobitného predpisu.40e)“.
2. V § 57a ods. 1 písm. c) sa za slovami „inej osobe“ vypúšťa čiarka a slová „ktorú Národná banka Slovenska uzná, že táto osoba spĺňa predpoklady na riadenie príslušných investícií alebo rizík“ sa nahrádzajú slovami „len s predchádzajúcim súhlasom Národnej banky Slovenska“.
3. V § 63a ods. 7 sa slová „§ 202“ nahrádzajú slovami „§ 193 až 195 a 202“.
4. V § 99 sa za odsek 1 vkladá nový odsek 2, ktorý znie:

„(2) Správcovská spoločnosť je povinná na účely ustanovené v § 32 ods. 1 písm. f), § 59 ods. 1 písm. a) a § 102 ods. 1 disponovať dostatočnými zdrojmi a odborne spôsobilými zamestnancami na účinné začlenenie rizík ohrozujúcich udržateľnosť.“.

Doterajší odsek 2 sa označuje ako odsek 3.

1. V § 101 odsek 2 znie:

„(2) Politika riadenia rizík obsahuje postupy nevyhnutné pre správcovskú spoločnosť na to, aby mohla pri každom štandardnom fonde, ktorý spravuje, posúdiť vystavenie tohto fondu trhovému riziku, riziku likvidity, rizikám ohrozujúcim udržateľnosť a riziku protistrany, ako aj vystavenie tohto fondu všetkým ostatným rizikám vrátane operačných rizík, ktoré by mohli byť závažné pre každý ňou spravovaný štandardný fond.“.

1. V § 101 ods. 5 sa na konci bodka nahrádza čiarkou a pripájajú sa tieto slová: „vrátane rizík ohrozujúcich udržateľnosť.“.
2. V § 136 ods. 2 prvej vete sa na konci bodka nahrádza bodkočiarkou a pripájajú sa tieto slová: „predchádzajúci súhlas správcovskej spoločnosti sa nevzťahuje na cenné papiere špeciálneho fondu kvalifikovaných investorov odo dňa ich prijatia na obchodovanie na regulovanom trhu alebo ich zaradenia do zoznamu mnohostranného obchodného systému pri dodržaní podmienok distribúcie cenných papierov špeciálneho fondu kvalifikovaných investorov podľa odseku 1“.
3. V § 140 ods. 6 sa slová „§ 195 a 202“ nahrádzajú slovami „§ 193 až 197 a 202“.
4. V § 141 ods. 5 písm. c) a 144 ods. 5 písm. c) sa slová „uľahčenie prístupu k informáciám, postupom a mechanizmom“ nahrádzajú slovami „zjednodušenie nakladania s informáciami a zabezpečil prístup k postupom a mechanizmom“.
5. V § 141a ods. 6 sa za slovo „investície,“ vkladajú slová „a Národnej banke Slovenska“.
6. V § 144 ods. 7 úvodnej vete sa za slovo „sprístupniť“ vkladá čiarka a slová „a to aj elektronicky,“.
7. § 144 sa dopĺňa odsekom 9, ktorý znie:

„(9) Fyzická prítomnosť európskeho štandardného fondu na území Slovenskej republiky alebo určenie tretej osoby sa na účely odseku 5 nevyžaduje.“.

1. V § 144a ods. 4 sa slová „Národnej banke Slovenska“ nahrádzajú slovami „príslušnému orgánu dohľadu domovského členského štátu európskeho štandardného fondu“.
2. V § 144a ods. 6 sa slová „§ 198“ nahrádzajú slovami „§ 193 až 198“.
3. V § 147 ods. 1 sa na konci pripája táto veta: „Správcovská spoločnosť alebo zahraničná správcovská spoločnosť je povinná na túto podmienku distribúcie pri ponuke a propagácii zahraničného alternatívneho investičného fondu upozorniť.“.
4. V § 148 ods. 1 sa slová „spravovaných zahraničných alternatívnych investičných fondov“ nahrádzajú slovami „spravovaného zahraničného alternatívneho investičného fondu“.
5. V § 150 ods. 1 písm. c) sa slová „zabezpečenie jednoduchého prístupu k informáciám, postupom a mechanizmom týkajúcim“ nahrádzajú slovami „zjednodušenie nakladania s informáciami, postupov a mechanizmov týkajúcich“.
6. V § 150 ods. 3 sa za slovo „opatrenia“ vkladá čiarka a slová „a to aj elektronicky,“.
7. § 150 sa dopĺňa odsekom 6, ktorý znie:

„(6) Fyzická prítomnosť zahraničného alternatívneho investičného fondu na území Slovenskej republiky alebo určenie tretej osoby sa na účely odseku 1 nevyžaduje.“.

1. V § 150c ods. 5 sa slová „§ 202“ nahrádzajú slovami „§ 193 až 195 a § 202“.
2. V § 150c ods. 11 sa za slová „odvolaní oznámenia podľa odseku 1“ vkladajú slová „alebo obdobných investičných stratégií alebo investičných zámerov“.
3. Za § 155 za vkladá § 155a, ktorý znie:

„§ 155a

(1)  Ak správcovská spoločnosť za ktorýkoľvek z podielových fondov, ktoré spravuje, vypracuje, poskytne, zreviduje a preloží dokument s kľúčovými informáciami, ktorý spĺňa požiadavky na dokumenty s kľúčovými informáciami ustanovené osobitným predpisom,66a) Národná banka Slovenska považuje tento dokument s kľúčovými informáciami za dokument, ktorý spĺňa požiadavky uplatniteľné na kľúčové informácie pre investorov ustanovenév § 141, 144 a § 153 až 156.

(2) Národná banka Slovenska od správcovskej spoločnosti pri ktoromkoľvek z podielových fondov, ktoré spravuje, nepožaduje vypracovanie kľúčových informácií pre investorov v súlade s § 141, 144 a § 153 až 156, ak správcovská spoločnosť vypracuje, poskytne, zreviduje a preloží dokument s kľúčovými informáciami, ktorý spĺňa požiadavky na dokumenty s kľúčovými informáciami ustanovené osobitným predpisom.66a)“.

Poznámka pod čiarou k odkazu 66a znie:

„66a) Nariadenie Európskeho parlamentu a Rady (EÚ) č. 1286/2014 z 26. novembra 2014 o dokumentoch s kľúčovými informáciami pre štrukturalizované retailové investičné produkty a investičné produkty založené na poistení (PRIIP) (Ú.v. EÚ L 352, 9.12.2014) v platnom znení.“.

1. V § 163 ods. 1 písm. e) sa slovo „vo“ nahrádza slovami „v európskom štandardnom“ a na konci sa pripájajú tieto slová: „zverenie riadenia investícií alebo zverenie riadenia rizík v alternatívnom investičnom fonde inej osobe,“.
2. V § 163 ods. 3 prvej vete sa slovo „vydala“ nahrádza slovom „udelila“.
3. V § 202 ods. 4 sa slovo „udelí“ nahrádza slovom „uloží“ a slovo „udelení“ sa nahrádza slovom „uložení“.
4. Za § 221 sa vkladá § 221a, ktorý vrátane nadpisu znie:

„§ 221a

Zrušovacie ustanovenie účinné od 1. augusta 2022

Zrušuje sa opatrenie Národnej banky Slovenska z 13. septembra 2011 č. 10/2011 o kritériách, limitoch a obmedzeniach, ktoré musí spĺňať fond krátkodobého peňažného trhu a fond peňažného trhu (oznámenie č. 302/2011 Z. z.).“.

1. Príloha č. 1 sa dopĺňa štrnástym bodom, ktorý znie:

„14. Delegovaná smernica Komisie (EÚ) 2021/1270 z 21. apríla 2021, ktorou sa mení smernica 2010/43/EÚ, pokiaľ ide o riziká ohrozujúce udržateľnosť a faktory udržateľnosti, ktoré sa majú zohľadniť v súvislosti s podnikmi kolektívneho investovania do prevoditeľných cenných papierov (PKIPCP) (Ú.v. EÚ L 277, 2.8. 2021).“.

1. Príloha č. 1 sa dopĺňa pätnástym bodom, ktorý znie:

„15. **Smernica Európskeho parlamentu a Rady (EÚ)** 2021/2261 z 15. decembra 2021, ktorou sa mení smernica 2009/65/ES, pokiaľ ide o používanie dokumentov s kľúčovými informáciami správcovskými spoločnosťami podnikov kolektívneho investovania do prevoditeľných cenných papierov (PKIPCP) (Ú.v. EÚ L 455, 20.12.2021).“.

Čl. V

Tento zákon nadobúda účinnosť dňom vyhlásenia okrem čl. II bodu 21 a čl. IV bodov 2, 10, 12 až 14,18 až 21, 40 a 41, ktoré nadobúdajú účinnosť 1. augusta 2022, čl. I, čl. II bodov 2 až 4,13 a 15 až 20 a čl. III bodu 17, ktoré nadobúdajú účinnosť 12. augusta 2022, čl. II bodov 1,5 až 11 a 22, ktoré nadobúdajú účinnosť 22. novembra 2022 a čl. IV bodov 1, 3, 9, 36, a 42, ktoré nadobúdajú účinnosť 1. januára 2023.